open-index/open-wikipedia-markdown huggingface dataset:
Στρατηγίς Σασούν

Η **Στρατηγίς Σασούν**, ήταν διοικητική διαίρεση της Βυζαντινής Αυτοκρατορίας, ήταν ένα από τα μικρά σε έκταση αλλά και συνοριακά Θέματα που αποκαλούνταν στρατηγίδες ή στρατηγάτα.

Η περιοχή του Σασούν βρισκόταν στα Αρμενικά τότε εδάφη του Ταρών και όταν το Ταρών πέρασε στους βυζαντινούς το Σασούν παρέμεινε αυτόνομο κρατίδιο έως ότου το κατέκτησε ο Βασίλειος Β΄ τον 11ο αιώνα. Διοικούνταν από έναν στρατηγό που ήταν υπόλογος στον διοικητή του Θέματος Ταρώνος. Γνωστοί διοικητές της στρατηγίδος ήταν ο Βήκες γύρω στα 1050, και ο Τορνίκ Μαμικονιάν γύρω στα 1058.

## Παραπομπές


## Πηγές
* 

Κατηγορία:Θέματα της Βυζαντινής Αυτοκρατορίας
Κατηγορία:Βυζαντινή Αρμενία
Ράιαν Ουάιτ

Ο **Ράιαν Γουέιν Ουάιτ** (αγγλικά: *Ryan Wayne White*, 6 Δεκεμβρίου 1971 - 8 Απριλίου 1990) ήταν Αμερικανός έφηβος, από το Κόουκομο της Ιντιάνα, γνωστός επειδή έγινε αφίσα για το AIDS στις ΗΠΑ, αφού πρώτα αποβλήθηκε από το σχολείο του, εξ αιτίας της ασθένειάς του. Ως αιμοφιλικός, μολύνθηκε με HIV, μετά από αγωγή αίματος που υπέστη και διαγνώσθηκε τον Δεκέμβριο του 1984, ενώ του δόθηκαν 6 μήνες ζωής. Οι ιατροί είπαν ότι δεν αποτελεί απειλή μετάδοσης για τους άλλους μαθητές, αλλά εκείνη την εποχή, λίγα ήταν γνωστά για το AIDS. Ο Ουάιτ, κατόπιν, προσπάθησε να γυρίσει στο σχολείο, όμως πολλοί γονείς και δάσκαλοι από το Κόουκομο ήταν εναντίον αυτής του της ενέργειας, θεωρώντας ότι η ασθένεια θα μπορούσε να μεταδοθεί μέσω σωματικών υγρών, αφού πολλά παιδιά ισχυρίστηκαν ότι ο Ουάιτ τους είχε απειλήσει ότι θα τους μολύνει με το σάλιο του ή το αίμα του. Εν τω μεταξύ το Δυτικό Σχολείο βρισκόταν στην περιοχή Ρόσβιλ, έξω από το Κόουκομο, και δεν ήταν μέρος του συστήματος του τοπικού σχολείου του Κόουκομο. Μια μακρά διαμάχη ξεκίνησε με το σχολικό σύστημα της περιοχής και τα Μέσα. Η υπόθεση αυτή έκανε δημοφιλή τον Ουάιτ και εκπρόσωπο του AIDS, τόσο στην έρευνά του όσο και στη δημόσια εκπαίδευση. Εκπλήσσοντας τους γιατρούς του, ο Ουάιτ έζησε παραπάνω από πέντε χρόνια από ό,τι είχαν προβλέψει, ήτοι ένα μήνα πριν αποφοιτήσει από το λύκειο.

Πριν από τον Ουάιτ, η κοινωνία θεωρούσε ότι το AIDS αφορούσε περισσότερο την κοινότητα των ομοφυλόφιλων, επειδή ο πρώτος που διαγνώσθηκε ήταν ομοφυλόφιλος. Η αντίληψη αυτή άλλαξε με το πέρας του καιρού, καθώς πολλοί έγιναν φορείς όπως ο Μάτζικ Τζόνσον, ο Άρθουρ Έις, οι Ρέι Μπράδερς και ο Κίμπερλι Μπεργκάλις, οι οποίοι εμφανίσθηκαν στα Μέσα, προσπαθώντας να εντείνουν την προσπάθεια για περαιτέρω έρευνα σχετικά με την υπόθεση, αλλά και να ενημερώσουν τη δημόσια εκπαίδευση, δημιουργώντας πλέον την πεποίθηση ότι πρόκειται για μία επιδημία. Το Αμερικανικό Κογκρέσο, πέρασε νομοθεσία για το AIDS, λίγο μετά τον θάνατο του Ουάιτ (Ryan White CARE Act). Το πρόγραμμα εξουσιοδοτήθηκε διπλά, και το *Ράιαν Ουάιτ Πρόγραμμα*, είναι το κυριότερο, που παρέχει υπηρεσίες σε ανθρώπους/φορείς, του HIV/ADIS στις ΗΠΑ.

## Παραπομπές


## Εξωτερικοί σύνδεσμοι
* Ryan White
* Indiana Dance Marathon
* Ryan White interview 1986
* Photos and essay by photographer Taro Yamasaki, who documented White's life 
* Ryan White at Find A Grave

Κατηγορία:HIV/AIDS
Κατηγορία:Παιδιά ακτιβιστές
Μις Ιταλία

Ο διαγωνισμός ομορφιάς **Μις Ιταλία** (Ιταλικά: Miss Italia) είναι ο μακροβιότερος διαγωνισμός καλλιστείων στην Ιταλία. Οι νικήτριες του διαγωνισμού κάθε χρόνο εκπροσωπούν την Ιταλία στους διεθνείς διαγωνισμούς ομορφιάς Μις Υφήλιος και Μις Κόσμος.

Ο διαγωνισμός ξεκίνησε το 1939 με πρωτοβουλία του Ντίνο Βιλλάνι, ο οποίος αρχικά προσέφερε 5.000 λιρέτες για ένα χαμόγελο που θα χρησίμευε σε διαφήμιση οδοντόκρεμας. Άρχισε να αποκαλείται «Διαγωνισμός "Μις Ιταλία"» μόνο το 1946.

Ως πρώτη νικήτρια των καλλιστείων του "Μις Ιταλία" το 1939 αναδείχτηκε η Ιζαμπέλλα Βερνέι και τελευταία, το 2015 νικήτρια ήταν η Αλίτσε Σαμπατίνι, το 2016 η Ρακέλε Ριζαλίτι, το 2017 η Αλίτσε Ρακέλε Άρλανχ, το 2018 ήταν η Καρλόττα Ματζοράνα, και το 2019 ήταν η Καρολίνα Στραμάρε.

Το 1977 αναδείχτηκε "Μις Ιταλία" μια κοπέλα από τη Σικελία με ελληνική καταγωγή, η Άννα Κανάκη.

Το 1986 αναδείχτηκε "Μις Ιταλία" μια κοπέλα από τη Καμπανία, η Ρομπέρτα Κάπουα. Αξιοσημείωτο είναι ότι και η μητέρα της, Μαρίζα Ιόσσα είχε εκλεγεί "Μις Ιταλία" το 1959.

## Νικήτριες ανά περιφέρεια

## Aναφορές και σημειώσεις


## Εξωτερικοί σύνδεσμοι

* Sito ufficiale di Miss Italia

Κατηγορία:Ιταλικά καλλιστεία
HMS Southampton (1912)

Το **HMS ''Southampton*** ήταν ελαφρό [[καταδρομικό]] κλάσης *Town* το οποίο ναυπηγήθηκε για το [[Βασιλικό Ναυτικό]] στις αρχές του 20ου αιώνα. Επιβίωσε του [[ΑΠΠ|Πρώτου Παγκοσμίου Πολέμου]] και διαλύθηκε τελικά για [[σκραπ]] το 1926.

== Περιγραφή ==

Το *Southampton* ανήκε στην υποκλάση *Chatham*, τα σκάφη της οποίας ήταν ελαφρώς μεγαλύτερα σε διαστάσεις και βελτιωμένα συγκριτικά με τα προγενέστερα πλοία της υποκλάσης *Weymouth*. Το ολικό μήκος ήταν 139,3&nbsp;m, το πλάτος 14,9&nbsp;m και το βύθισμα 4,9&nbsp;m. Το εκτόπισμα του ήταν 5.500&nbsp;t με κανονικό φόρτο και 6.100&nbsp;t με πλήρη. Οι ατμοστρόβιλοι παρείχαν μέγιστη ισχύ 25.000&nbsp;shp και έτσι το σκάφος μπορούσε να φτάσει σε μέγιστη ταχύτητα 25,5&nbsp;kn. Κατά την διάρκεια των δοκιμών έφτασε τους 26,1&nbsp;kn και τους 25.720 shp. Οι καυστήρες του λειτουργούσαν με πετρέλαιο και άνθρακα, ενώ με πλήρη φόρτο η ακτίνα δράσης έφτανε στα 4.400 ναυτικά μίλια με ταχύτητα πλεύσης 10 kn.

Ο οπλισμός αποτελούνταν από οκτώ πυροβόλα των 152&nbsp;m, όλα προστατευόμενα από ασπίδια., καθώς και τέσσερα όπλα των 47&nbsp;mm. Επίσης υπήρχαν δύο τορπιλοσωλήνες των 533&nbsp;mm.

== Επιχειρησιακή ιστορία ==
Η ναυπήγηση του *Southampton* ξεκίνησε στις 6 Απριλίου 1911 στις εγκαταστάσεις της [[John Brown & Company]] στο Clydebank και η [[καθέλκυση]] του έλαβε χώρα στις 16 Μαΐου 1912. Ολοκληρώθηκε το Νοέμβριο του ίδιου έτους και εντάχθηκε στη δύναμη της [[1ης Μοίρας Μάχης]] τον Ιούλιο του 1913. Γνώρισε πολύ σημαντική πολεμική δράση στον [[ΑΠΠ|Πρώτο Παγκόσμιο Πόλεμο]]: το 1914 έλαβε μέρος στη [[ναυμαχία της Ελιγολάνδης]] και στις αρχές του 1915 στη [[ναυμαχία του Ντόγγερ Μπανκ (1915)|ναυμαχία του Ντόγγερ Μπανκ]]. Τον Μάιο του 1916 το καταδρομικό πολέμησε στη [[Ναυμαχία της Γιουτλάνδης]] ως [[ναυαρχίδα]] της 2ης Μοίρας Ελαφρών Καταδρομικών. Μάλιστα κατάφερε να τορπιλίσει το γερμανικό ελαφρύ καταδρομικό [[SMS Frauenlob|SMS *Frauenlob'']] το οποίο και βύθισε.

Το 1917 μεταφέρθηκε στην 8η Μοίρα Ελαφρών Καταδρομικών στην οποία και ανήκε μέχρι το τέλος του πολέμου. Πωλήθηκε και διαλύθηκε για σκραπ το 1926.

## Παραπομπές


## Βιβλιογραφία
*
*
* 
*
*
* 
* 
*
**
**
**
* 

## Εξωτερικοί σύνδεσμοι
* 

Κατηγορία:Καταδρομικά κλάσης Town (1910) του Βασιλικού Ναυτικού
Νίκος Μιχαλόπουλος

Ο **Νίκος Μιχαλόπουλος** (1945) είναι Έλληνας πολιτικός.

## Βιογραφικά στοιχεία
Γεννήθηκε το 1945 στην Πελλάνα Λακωνίας και σπούδασε στη Νομική Σχολή του Πανεπιστημίου Αθηνών. Συμμετείχε ενεργά στον αντιδικτατορικό αγώνα ως στέλεχος της Νεολαίας του ΠΑΚ Εσωτερικού. Αμέσως μετά την αποκατάσταση της δημοκρατίας το 1974, συμμετείχε στην τριμελή ιδρυτική επιτροπή της Νεολαίας ΠΑ.ΣΟ.Κ. μαζί με τους μετέπειτα υπουργούς Κώστα Λαλιώτη και Θανάση Τσούρα, και στη συνέχεια έγινε ο πρώτος γραμματέας της Νεολαίας, έως το 1976. Επίσης, υπήρξε γραμματέας Οργανωτικού του ΠΑΣΟΚ.

Από τον Ιούνιο του 1987 μέχρι τον Ιούλιο του 1989 διατέλεσε νομάρχης Εύβοιας στην κυβέρνηση του Ανδρέα Παπανδρέου, ενώ από το Νοέμβριο του 1989 μέχρι τον Απρίλιο του 1990 ήταν νομάρχης Μεσσηνίας στην οικουμενική κυβέρνηση Ξενοφώντα Ζολώτα. Τον Οκτώβριο του 1993, με την επιστροφή του Ανδρέα Παπανδρέου στην εξουσία, τοποθετήθηκε περιφερειάρχης Αττικής, θέση στην οποία αρχικά παρέμεινε και επί κυβέρνησης Κώστα Σημίτη, για να αντικατασταθεί τελικά τον Μάιο του 1997.

Στις εκλογές του 2000 ήταν υποψήφιος βουλευτής Λακωνίας με το ΠΑΣΟΚ, αλλά δεν κατάφερε να εκλεγεί, καθώς το ΠΑΣΟΚ έλαβε μία έδρα, και ο ίδιος ήταν δεύτερος σε σταυρούς πίσω από το Λεωνίδα Γρηγοράκο.

## Παραπομπές


Κατηγορία:Έλληνες νομικοί
Κατηγορία:Έλληνες Νομάρχες
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Πρώτη Κυρία των Ηνωμένων Πολιτειών

Η **Πρώτη Κυρία των Ηνωμένων Πολιτειών** (), είναι ο τίτλος που διατηρεί η οικοδέσποινα του Λευκού Οίκου, συνήθως η σύζυγος του εκάστοτε Προέδρου των ΗΠΑ, μέχρι τον τερματισμό της προεδρίας του.

Η θέση δεν έχει κάποιες επίσημες υποχρεώσεις. Παρόλα αυτά, η Πρώτη Κυρία κατέχει σημαντικό ρόλο, ο οποίος έχει εξελιχθεί με τα χρόνια. Η Πρώτη Κυρία είναι η οικοδέσποινα του Λευκού Οίκου και οργανώνει επίσημες τελετές. Από τις αρχές του 20ου αιώνα, η Πρώτη Κυρία, επικουρείται από το *Γραφείο της Πρώτης Κυρίας των Ηνωμένων Πολιτειών*, το οποίο εδρεύει στην ανατολική πτέρυγα του Λευκού Οίκου.

Σήμερα η Πρώτη Κύρια είναι η Μελάνια Τραμπ, σύζυγος του 47ου Προέδρου των ΗΠΑ, Ντόναλντ Τραμπ, από τις 20 Ιανουαρίου 2025. 

## Πρώην Πρώτες Κυρίες (εν ζωή)

Αρχείο:Former United States Secretary of State Hillary Rodham Clinton at the U.S. Department of State on September 26, 2023 in Washington, D.C. 14 (cropped).jpg|**[[Χίλαρι Κλίντον]]** 1993-2001 Σύζυγος του Μπιλ Κλίντον
Αρχείο:Laura Bush portrait.jpg|**[[Λόρα Μπους]]** 2001-2009 Σύζυγος του Τζόρτζ Ο. Μπους
Αρχείο:Michelle Obama 2013 official portrait.jpg|**[[Μισέλ Ομπάμα]]** 2009-2017 Σύζυγος του Μπαράκ Ομπάμα
Αρχείο:Jill Biden portrait (cropped).jpg|**[[Τζιλ Μπάιντεν]]** 2021-2025 Σύζυγος του Τζο Μπάιντεν


## Λίστα

## Παραπομπές


## Περαιτέρω ανάγνωση

*  excerpt and text search
*  Curriculum unit based on primary sources.
*  Popular essays by scholars.
* 
* Deppisch, Ludwig M. *The Health of the First Ladies: Medical Histories from Martha Washington to Michelle Obama* (McFarland, 2015). x, 232 pp. 
*  On media images of Michelle Obama.
*  Heavily illustrated.
*  excerpt and text search
*  By a leading political historian.
*  excerpt and text search
* 

## Εξωτερικοί σύνδεσμοι
* Alphabetical List of First Ladies of the United States – Library of Congress website
* Office of the First Lady  – WhiteHouse.gov
* First Lady's Gallery  – WhiteHouse.gov
* The National First Ladies' Library



Κατηγορία:Εθιμοτυπία
Μορντεχάι Βανούνου

Ο **Μορντεχάι Βανούνου** (14 Οκτωβρίου 1954) είναι Ισραηλινός πρώην τεχνικός στο Κέντρο Πυρηνικών Ερευνών του Ισραήλ στην έρημο Νεγκέβ (Negev Nuclear Research Center), ο οποίος το 1986 αποκάλυψε στον βρετανικό τύπο λεπτομέρειες σχετικά με το πυρηνικό πρόγραμμα του Ισραήλ. 

Λίγο αργότερα απήχθη στη Ρώμη από Ισραηλινούς πράκτορες και μεταφέρθηκε στο Ισραήλ. Εκεί δικάστηκε κεκλεισμένων των θυρών και καταδικάστηκε σε 18 χρόνια φυλάκιση, 11 από τα οποία παρέμεινε στην απομόνωση. Αφέθηκε ελεύθερος το 2004 αλλά του επιβλήθηκαν μια σειρά από περιορισμούς: μεταξύ άλλων του απαγορεύτηκε να δώσει συνεντεύξεις σε ξένους δημοσιογράφους και να φύγει από τη χώρα. Τα επόμενα χρόνια συνελήφθη επανειλημμένα από την ισραηλινή αστυνομία και του επιβλήθηκαν διάφορες ποινές για παράβαση των περιορισμών που του είχαν επιβληθεί.

## Παραπομπές


## Περαιτέρω ανάγνωση
* Black, Ian. Israel's Secret Wars: A History of Israel's Intelligence Services, Grove Press, 1992. 
* Cohen, Avner. Israel and the Bomb, New York: Columbia University Press (1999). 
*Cohen, Yoel. The Whistleblower of Dimona: Israel, Dimona & the Bomb. 
* Fleming, Eileen. Memoirs of a Nice Irish American 'Girl's' Life in Occupied Territory. 
* Fleming, Eileen. "Beyond Nuclear: Mordechai Vanunu's Freedom of Speech Trial and My Life as a Muckraker".
* Fleming, Eileen. "The Vanunu Legend: Israel’s Nuclear Whistleblower’s Struggle for Freedom" [.
* Fleming, Eileen. “Heroes, Muses and the Saga of Mordechai Vanunu”, Outskirts Press, 2015, 
* Gaffney, Mark. Dimona: The Third Temple? The Story Behind the Vanunu Revelation. 
* Gilling, Tom and John McKnight. Trial and Error — Mordechai Vanunu and Israel's Nuclear Bomb. 1991 Monarch Publications. 
* Toscano, Louis. Triple Cross. 1990 Birch Lane Press 
* Spiro, Gideon. Vanunu and the Israeli Bomb.

## Εξωτερικοί σύνδεσμοι
*
*http://www.vanunu.com/ 
*http://www.nytimes.com/2004/04/21/international/middleeast/21CND-NUCL.html?scp=1&sq=Vanunu%20drugged&st=cse
*http://news.bbc.co.uk/2/hi/middle_east/3758693.stm
*http://www.kathimerini.gr/182329/article/epikairothta/kosmos/h-istoria-toy-morntexai-vanoynoy

Κατηγορία:Ισραηλινοί πληροφοριοδότες
Κατηγορία:Ισραηλινοί ακτιβιστές
Κατηγορία:Ισραηλινοί επιστήμονες
Κατηγορία:Ανθρώπινα δικαιώματα στο Ισραήλ
Στρατηγίς Άρτζικε

Η **Στρατηγίς Άρτζικε**, ήταν διοικητική διαίρεση της Βυζαντινής Αυτοκρατορίας, ήταν ένα από τα μικρά σε έκταση αλλά και συνοριακά Θέματα που αποκαλούνταν στρατηγίδες.

Η στρατηγίδα περιελάμβανε την οχυρωμένη πόλη Άρτζικε ή Αλζίκε (Artzke, Areke) και τις γύρω περιοχές στη βορειοδυτική ακτή της λίμνης Βαν, ήταν έδρα στρατηγού που υπαγόταν διοικητικά στον Κατεπάνω της Βαασπρακανίας. Το Άρτζικε ήταν στα εδάφη που είχαν παραχωρήσει οι τελευταίοι Αρμένιοι πρίγκιπες στην Βυζαντινή Αυτοκρατορία το 1019 ή 1021-22. Η πόλη πολιορκήθηκε και λεηλατήθηκε από τον Τοργκούλ το 1054.

## Παραπομπές


## Πηγές
* 

Κατηγορία:Θέματα της Βυζαντινής Αυτοκρατορίας
Κατηγορία:Βυζαντινή Αρμενία
Ιωάννης Δ. Παπαμαστοράκης

Ο **Ιωάννης Παπαμαστοράκης**,  του Δημητρίου, (1909 - 1961) ήταν Έλληνας γιατρός, ανάπηρος του Πολέμου του 1940 και πολιτικός. 

## Βιογραφία
Καταγόταν από οικογένεια αγωνιστών και πολιτικών. Ο πατέρας του, Δημήτριος Παπαμαστοράκης , ήταν γιατρός, βουλευτής και μαχητής στην Κρητική Επανάσταση του 1897. Ο θείος του ήταν ο πρωθυπουργός επί Κρητικής Πολιτείας, Γεώργιος Ι. Παπαμαστοράκης.  Ο Ιωάννης εκτός από γιατρός εργάστηκε και ως φαρμακοποιός. Μητέρα του ήταν η Μαρία Χατζάκη.

Υπηρέτησε ως ανθυπίατρος στον Πόλεμο του 1940 στο αλβανικό μέτωπο και εκεί έχασε το αριστερό του χέρι και το μισό του δεξιού του.

Στις εκλογές του 1951 και του 1952 εξελέγη βουλευτής Ηρακλείου με την ΕΠΕΚ. Προσχώρησε στο Κόμμα Φιλελευθέρων στις 16 Ιουνίου 1954 και στη Φιλελεύθερη Δημοκρατική Ένωση τον Απρίλιο του 1955.
Απεβίωσε το 1961.

## Παραπομπές


Κατηγορία:Βουλευτές Ηρακλείου
Κατηγορία:Βουλευτές εκλεγμένοι με την ΕΠΕΚ
Κατηγορία:Οικογένεια Παπαμαστοράκη
Τουρνουά Άλμπερτ Σβάιτσερ

Το **Τουρνουά Άλμπερτ Σβάιτσερ** (AST) είναι μία διεθνής μπασκετική διοργάνωση που διοργανώνεται μεταξύ των εθνικών ομάδων των παίδων του μπάσκετ. Πραγματοποιείται κάθε δύο χρόνια στο Μάνχαϊμ της Γερμανίας μεταξύ των ομάδων από 16 διαφορετικές χώρες.

Από τότε που η FIBA δεν διοργάνωνε το πρωτάθλημα Κ-18, αυτό το τουρνουά είναι διεθνώς αναγνωρισμένο και θεωρείται ως ένα παγκόσμιο πρωτάθλημα νέων στην ηλικιακή ομάδα κάτω των 18 ετών. Οι διοργανωτές του τουρνουά είναι η Γερμανική Ομοσπονδία Καλαθοσφαίρισης και η πόλη του Μάνχαϊμ. Το τουρνουά ονομάζεται έτσι, από των γνωστό Αλβέρτο Σβάιτσερ. 

## Ιστορία
Το πρώτο Τουρνουά Άλμπερτ Σβάιτσερ τουρνουά έλαβε χώρα τον Δεκέμβριο του 1958. Διοργανώθηκε με οκτώ ομάδες, και το οποίο κέρδισε το Βέλγιο. Ο Hans-Joachim Babie και ο Γερμανός μπασκετμπολίστας, Hermann Niebuhr, ζήτησε από τον θεολόγο και γιατρό, Αλβέρτο Σβάιτσερ, αν θα μπορούσαν να χρησιμοποιήσουν το όνομα του για το όνομα του τουρνουά. Μετά το δεύτερο τουρνουά το 1960, υπήρξε μια διακοπή στο παιχνίδι μέχρι το 1966. Το τουρνουά του 1991 ακυρώθηκε, λόγω του Πολέμου του Κόλπου. Από το 1994, το τουρνουά έχει πραγματοποιηθεί κατά τη διάρκεια των άρτιων ετών. 

Οι ΗΠΑ έχει κερδίσει τους περισσότερους τίτλους, κερδίζοντας δέκα. Ακολουθεί η Ιταλία με τέσσερις τίτλους. Το ρεκόρ προσέλευσης ήταν 28.763 θεατές.

Κατηγορία:Διεθνείς διοργανώσεις καλαθοσφαίρισης
HMS Chatham (1911)

Το **HMS ''Chatham*** ήταν ελαφρύ [[καταδρομικό]] κλάσης *Town*, το οποίο ναυπηγήθηκε για το [[Βασιλικό Ναυτικό]] το 1911. Επιβίωσε του [[ΑΠΠ|Πρώτου Παγκοσμίου Πολέμου]] και διαλύθηκε τελικά για [[σκραπ]] το 1928.

== Περιγραφή ==

Το *Chatham* ήταν το πρώτο σκάφος της ομώνυμης υποκλάσης πλοίων. Τα πλοία αυτά ήταν ελαφρώς μεγαλύτερα σε διαστάσεις και ενσωμάτωναν κάποιες βελτιώσεις συγκριτικά με τις προγενέστερες υποκλάσεις. Το ολικό μήκος ήταν 139,3&nbsp;m, το πλάτος 14,9&nbsp;m και το [[βύθισμα]] 4,9&nbsp;m. Το εκτόπισμα με κανονικό φορτίο έφτανε στους 5.500&nbsp;t ενώ με πλήρες στους 6.600&nbsp;t. Οι ατμοστρόβιλοι παρείχαν μέγιστη ισχύ 25.000&nbsp;shp χάρη στην οποία το σκάφος μπορούσε να φτάσει τους 25,5&nbsp;kn. Μάλιστα κατά την διάρκεια των δοκιμών έφτασε στους 26,1&nbsp;kn και το σύστημα πρόωσης του απέδωσε 26.247&nbsp;shp.

Ο οπλισμός αποτελούνταν από οκτώ πυροβόλα των 152&nbsp;mm, όλα προστατευμένα από ασπίδια και τέσσερα πυροβόλα των 47&nbsp;mm. Επίσης υπήρχαν δύο τορπιλοσωλήνες των 533&nbsp;mm.

== Επιχειρησιακή ιστορία ==
Η ναυπήγηση του *Chatham* ξεκίνησε στις 3 Ιανουαρίου 1911 στις εγκαταστάσεις της [[Chatham Royal Dockyard]] και η [[καθέλκυσή|καθέλκυση]] του έλαβε χώρα στις 6 Νοεμβρίου του ίδιου έτους. Εντάχθηκε στην δύναμη του στόλου τον Δεκέμβριο του 1912 και εν συνεχεία εντάχθηκε στη δύναμη της 2ης Μοίρας Μάχης και τον Ιούλιο του 1913 μεταφέρθηκε στην 2η Μοίρα Ελαφρών Καταδρομικών στην [[Μεσόγειος Θάλασσα|Μεσόγειο]]. Τον Αύγουστο του 1914, όταν είχε ξεσπάσει πλέον ο [[ΑΠΠ|Πρώτος Παγκόσμιος Πόλεμος]], αποσπάστηκε στην [[Ερυθρά Θάλασσα]]. Το Νοέμβριο του έτους αυτού συμμετείχε στις επιχειρήσεις για την καταδίωξη του γερμανικού επιδρομικού [[SMS Königsberg (1905)|SMS *Königsberg*]], βυθίζοντας ή αιχμαλωτίζοντας πλοία ανεφοδιασμού του. Τον Μάιο του 1915 επέστρεψε στην Μεσόγειο προκειμένου να υποστηρίξει τις Συμμαχικές [[Εκστρατεία της Καλλίπολης|επιχειρήσεις στην Καλλίπολη]]. Το επόμενο έτος το *Chatham* επέστρεψε στην [[Μεγάλη Βρετανία]] για να ενταχθεί στην 3η Μοίρα Ελαφρών Καταδρομικών του [[Μεγάλος Στόλος|Μεγάλου Στόλου]] ([[αγγλικά]]: *Grand Fleet*). Στις 26 Μαΐου 1916 χτύπησε σε [[νάρκη θαλάσσης|νάρκη]] στα ανοικτά του [[Νόρφολκ]] και υπέστη ζημιές. Το 1918 εντάχθηκε στον [[Εφεδρικός Στόλος|Εφεδρικό Στόλο]] (αγγλικά: *Reserve Fleet''). Την περίοδο 1920-1924 δόθηκε στο Βασιλικό Ναυτικό της Νέας Ζηλανδίας υπό καθεστώς δανεισμού και το 1926 πωλήθηκε τελικά για σκραπ.

## Παραπομπές


## Βιβλιογραφία
*
*
* 
*
*
* 
* 
*
**
**
**
* 

## Εξωτερικοί σύνδεσμοι
* 

Κατηγορία:Καταδρομικά κλάσης Town (1910) του Βασιλικού Ναυτικού
Κύπελλο Ελλάδας πετοσφαίρισης γυναικών 2014-2015

Το **[[Κύπελλο Ελλάδας πετοσφαίρισης γυναικών|κύπελλο Ελλάδας βόλεϊ γυναικών]] για την περίοδο 2014−15** είναι η 17η διοργάνωση στην ιστορία του θεσμού, και διοργανώθηκε από την ΕΟΠΕ. Συνολικά δήλωσαν συμμετοχή 155 ομάδες από όλη την Ελλάδα. Κυπελλούχος αναδείχθηκε για 5η στην σειρά χρονιά, ο Ολυμπιακός.

## Α' φάση
Την Α΄ φάση του κυπέλλου Ελλάδας αποτέλεσαν τα κύπελλα των δέκα τοπικών ενώσεων. Από κάθε ένωση με διαβάθμιση κατηγοριών (ΕΣΠΑΑΑ, ΕΣΠΕΔ, ΕΠΕΣΘ, ΕΣΠΕΠ) δικαίωμα πρόκρισης στην Β' φάση είχαν τέσσερις ομάδες, και από τις ενώσεις χωρίς διαβάθμιση δύο ομάδες. Οι ομάδες που προκρίθηκαν από κάθε ένωση:

*Ε.Σ.Π.Α.Α.Α. (4): 
*Ε.Σ.ΠΕ.Δ.Α. (4):
*Ε.ΠΕ.Σ.Θ. (4):
*Ε.Σ.ΠΕ.Κ.ΕΛ. (4):
*Ε.Σ.ΠΕ.Π. (4):
*Ε.Σ.ΠΕ.Θρ.-Αν.Μακ. (2):
*Ε.Σ.ΠΕ.Μ. (2):
*Ε.Σ.ΠΕ.Δ.Ε. (2):
*Ε.Σ.ΠΕ.Κ. (2):
*Ζ' περιφέρεια (2):

## Β' φάση
Στη Β' φάση εισήλθαν στη διοργάνωση οι 18 ομάδες της Α2 που δήλωσαν συμμετοχή, και οι 30 ομάδες που προκρίθηκαν από την Α' φάση. Οι κληρώσεις έγιναν με γεωγραφικά κριτήρια, ώστε να αποφευχθούν οι μεγάλες μετακινήσεις για τις ομάδες.

### 1η αγωνιστική
Πρόκριση άνευ αγώνα: Παγγεραγωτικός, Ερμής Δράμας.

## Γ' φάση
Στη Γ' φάση βρέθηκαν επτά ομάδες από τη Β' φάση, καθώς και εννιά ομάδες της Α1 γυναικών 2014–15 (δεν δήλωσαν συμμετοχή στο κύπελλο ΓΣ Ηλιούπολης, Μακεδόνες Αξιού).

### 1η αγωνιστική, φάση των 16

### Προημιτελικοί

## Τελική φάση
Η τελική φάση (final-4) διεξήχθη το διήμερο 28 και 29 Μαρτίου στο Αγρίνιο και μεταδόθηκε τηλεοπτικά από τη δημόσια τηλεόραση Nέριτ Plus.
### Ημιτελικοί
Οι ημιτελικοί διεξήχθησαν στις 28 Μαρτίου. Ο πρώτος ημιτελικός ανάμεσα σε Πανναξιακό και Παναθηναϊκό ξεκίνησε στις 17:30 ώρα Ελλάδος, και ο δεύτερος ανάμεσα στον Ηρακλή Κηφισιάς και τον Ολυμπιακό στις 20:00.

### Τελικός
Ο τελικός ανάμεσα στον Ολυμπιακό και τον Παναθηναϊκό διεξήχθη στις 29 Μαρτίου με ώρα έναρξης 18:00. Ο Ολυμπιακός επικράτησε και κατέκτησε για πέμπτη συνεχόμενη χρονιά το τρόπαιο.

MVP: Ιβάνα Μπραμπόροβα 

## Παραπομπές


2014 2015
Κυπελλο Ελλαδας Πετοσφαιρισης Γυναικων 2014 2015
Κυπελλο Ελλαδας Πετοσφαιρισης Γυναικων 2014 2015
Χρήστος Ντούμας

Ο **Χρήστος Ντούμας** ή **Χρίστος Ντούμας** (Πάτρα 1933), είναι Έλληνας καθηγητής αρχαιολογίας στο πανεπιστήμιο Αθηνών.

Από το 1960 έως το 1980, ήταν έφορος αρχαιοτήτων της Αρχαιολογικής Υπηρεσίας στην Ακρόπολη Αθηνών, Κυκλάδες, Δωδεκάνησα και στα νησιά του Βορείου Αιγαίου. Διεξήγαγε ανασκαφές και διοργάνωσε εκθέσεις σε μουσεία σε πολλά μέρη της Ελλάδας. Ο Ντούμας υπήρξε επίσης επιμελητής των προϊστορικών αρχαιοτήτων στο Εθνικό Αρχαιολογικό Μουσείο στην Αθήνα. Ακόμα ανέλαβε τη διεύθυνση αρχαιοτήτων και τη διεύθυνση συντήρησης αρχαιοτήτων στο Υπουργείο Πολιτισμού. Από το 1975, ανέλαβε τη διεύθυνση των ανασκαφών στο Ακρωτήρι της Θήρας αντικαθιστώντας τον Σπυρίδωνα Μαρινάτο.

## Συγγράματα
Έχει εκδόσει διάφορες μελέτες, καθώς και άρθρα και βιβλία σχετικά με τον Αιγιακό πολιτισμό και την αρχαιολογία.
*
*
*
*Σαντορίνη, Δημοσιογραφικός Οργανισμός Λαμπράκη, 2009
*Σαντορίνη, Εκδοτική Αθηνών, 2005
*Πρωτοκυκλαδικός πολιτισμός, Μουσείο Κυκλαδικής Τέχνης,2000
*Santorini Guidebook 2010/ 2011, Ηλιότοπος, 2010
*Η αρχαιολογική σκαπάνη στην Ικαρία, Φεστιβάλ Ικαρίας [εισήγηση], 2010, ISBN 978-960-99244-0-5
*Sailing in the Aegean, Εθνικό Ίδρυμα Ερευνών (Ε.Ι.Ε.). Ινστιτούτο Ελληνικής και Ρωμαϊκής Αρχαιότητας, 2008
*Μεγάλες στιγμές της ελληνικής αρχαιολογίας, Καπόν, 2007
*Μουσείο προϊστορικής Θήρας, Υπουργείο Πολιτισμού. Ταμείο Αρχαιολογικών Πόρων και Απαλλοτριώσεων, 2007
*Το χαμόγελο της Αριάδνης, Ερμής, 2005
*Ελλάδα της θάλασσας, Μέλισσα, 2004
*Η ιστορία της ελληνικής πόλης, Ερμής, 2004
*Παγκοσμιοποίηση και περιβάλλον, Ελληνικά Γράμματα, 2002
*The Aegean, Μέλισσα, 1997
*Η αυγή της ελληνικής τέχνης, Εκδοτική Αθηνών, 1994
*Συλλογικό έργο, Ακρωτήρι Θήρας: Δυτική οικία, Η εν Αθήναις Αρχαιολογική Εταιρεία [επιμέλεια], 2007
*Το προϊστορικό Αιγαίο κοιτίδα δημοκρατικών θεσμών, περιοδικό "ο Πατρέας", τεύχος 13 (Απρίλης-Μάης-Ιούνης) 1988, σσ. 24-29

## Παραπομπές


## Εξωτερικοί σύνδεσμοι
* Χρίστος Ντούμας, Το προϊστορικό σουβλάκι της Σαντορίνης - Το Βήμα
* Η κατάργηση της αξιοκρατίας μάς οδήγησε στον γκρεμό, της Μαργαρίτας Πουρνάρα - Η Καθημερινή

Κατηγορία:Έλληνες αρχαιολόγοι
Ραμοβούνι

Το **Ραμοβούνι** ή **Ρωμιοβούνι** είναι μικρό βουνό κοντά στο χωριό Βασιλικό στη Μεσσηνία, στο οποίο γεννήθηκε ο Θεόδωρος Κολοκοτρώνης.

## Ονομασία
Το όνομά του όρους αυτού, αντλήθηκε από την παράφραση του ονόματος **Ρωμιοβούνι** που υποδήλωνε ότι στην περιοχή του βουνού αυτού κατοικούσαν μόνο Έλληνες, σε αντίθεση με άλλες γειτονικές περιοχές, όπου έμεναν και μη Έλληνες.

## Ιστορικά στοιχεία
Τον Μάρτιο 1770 ξεκίνησαν τα "Ορλωφικά", η επανάσταση στην οποία συμμετείχε και η οικογένεια Κολοκοτρώνη. Στο συγκεκριμένο βουνό βρέθηκε η μητέρα του -μαζί με άλλους επαναστάτες- τη μέρα που την έπιασαν οι πόνοι της γέννας, προσπαθώντας να αποφύγει την καταδίωξη από τους Τούρκους. Τότε κάθισε κάτω από ένα δέντρο και γέννησε τον Θεόδωρο Κολοκοτρώνη. Κατόπιν τον έπλυνε στα νερά κοντινής πηγής και -κατά την παράδοση- τον απέθεσε πάνω σε μια μεγάλη πέτρα που σώζεται ακόμα σήμερα.

Ο ίδιος ο Θεόδωρος Κολοκοτρώνης αναφέρει στα απομνημονεύματά του, που υπαγόρευσε στον Γεώργιο Τερτσέτη: «*Εγεννήθηκα εις τα [[1770]], [[3 Απριλίου|Απριλίου 3]], τη Δευτέρα της Λαμπρής. Η αποστασία της [[Πελοπόννησος#Οθωμανική περίοδος|Πελοποννήσου]] έγινε εις τα 1769. Εγεννήθηκα εις ένα βουνό, εις ένα δέντρο αποκάτω, εις την παλαιάν Μεσσηνία, ονομαζόμενον Ραμοβούνιο. Ο πατέρας μου ήταν αρχηγός των αρματολών εις την  Κόρινθον. Κάθεταν εκεί τέσσερους χρόνους. Αναχωρεί από την [[Κόρινθος|Κόρινθον]] διά την [[Μάνη]]ν. Έβγαινεν από την Μάνην και εκυνηγούσε τους Τούρκους*.»

## Μνημεία
Στον χώρο της γέννησης του Θεόδωρου Κολοκοτρώνη, έχει ανεγερθεί από τον Σύλλογο Πελοποννησίων Θεσσαλονίκης "Ο Κολοκοτρώνης" ανδριάντας του μεγάλου έλληνα οπλαρχηγού της ελληνικής επανάστασης του 1821, ως ελάχιστος φόρος τιμής στη συμβολή του στον απελευθερωτικό αγώνα του Έθνους. Ο ανδριάντας παρουσιάζει τον Κολοκοτρώνη έφιππο με ένα σπαθί στο χέρι και τοποθετήθηκε στις 16 Αυγούστου 2007. Τα αποκαλυπτήριά του έγιναν από τον τότε Πρόεδρο της Δημοκρατίας Κάρολο Παπούλια στις 20 Νοεμβρίου 2007.
Κοντά στο σημείο γέννησης, σώζεται ο Βυζαντινός ναός του Αγίου Στεφάνου.

## Εκδηλώσεις
Την επέτειο της γέννησης του Θεόδωρου Κολοκοτρώνη, στις 3 Απριλίου 1770, τιμούν στο Ραμοβούνι ο Δήμος Οιχαλίας και η Περιφέρεια Πελοποννήσου. Επίσης από το 2006 διεξάγεται κάθε χρόνο το "Αντάμωμα των απανταχού Πελοποννησίων", μία εκδήλωση που για πρώτη φορά διοργάνωσε ο Σύλλογος Πελοποννησίων Θεσσαλονίκης "Ο Κολοκοτρώνης".

## Παραπομπές


## Εξωτερικοί σύνδεσμοι - Πηγές
* Εγκυκλοπαίδεια "ΠΑΠΥΡΟΣ-ΛΑΡΟΥΣ-ΜΠΡΙΤΑΝΙΚΑ", τόμος 34, σελ.335: "Κολοκοτρώνης Θεόδωρος"
* Εδώ γεννήθηκε ο Θεόδωρος Κολοκοτρώνης! (vid) www.messinialive.gr

Κατηγορία:Βουνά της Μεσσηνίας
Βαβυλωνιακά ψηφία

μικρογραφία|Βαβυλωνιακοί αριθμοί

Τα **βαβυλωνιακά ψηφία** ή **αριθμοί** ήταν τα σύμβολα που χρησιμοποιούσαν οι Βαβυλώνιοι για την αναπαράσταση των αριθμών και αποτελείτο από δύο σύμβολα, τη σφήνα () και τη γωνία (). Η σφήνα χρησίμευε για να μετρήσουν μονάδες, ενώ η γωνία χρησίμευε για να μετρήσουν δεκάδες. Βάση του βαβυλωνιακού συστήματος αποτέλεσε ο αριθμός 60, ενώ ήταν το πρώτο σύστημα αρίθμησης που έδωσε αξία στη θέση των ψηφίων - γι' αυτό και θεωρείται το πρώτο θεσιακό σύστημα αρίθμησης. Επίσης, οι Βαβυλώνιοι άφηναν κενά μεταξύ δύο αριθμών, ώστε να τους ξεχωρίσουν και να δείξουν την αξία του κάθε αριθμού. Παρά την οικονομία του στα σύμβολα, το βαβυλωνιακό σύστημα αρίθμησης είχε μερικές αδυναμίες: 

*Οι Βαβυλώνιοι δεν χρησιμοποιούσαν σύμβολο για τον αριθμό 0.
*Οποιοσδήποτε συμβολισμός μπορούσε να ερμηνευτεί με πολλούς τρόπους. Π.χ, το σύμβολο  μπορούσε να ερμηνευτεί ως 11 επί 600, 11 επί 601, 11 επί 602 ή 11 επί 60-1 κτλ. Ο συμβολισμός         μπορούσε να ερμηνευθεί ως 601 (10 επί 601 + 1 επί 600), ως 36060 (10 επί 602 + 1 επί 601) ή ως 101/60 (10 επί 600 και 1 επί 60-1) κτλ.

## Βιβλιογραφία
*Babylonian numerals , by Pacific University
*The Babylonian Nymber System, by Mark Swanson, Associate Professor and Interim Chair at University of Kentucy (College of Public Health)

## Δείτε επίσης
* Εξηνταδικό σύστημα αρίθμησης

κατηγορία:Βαβυλωνιακά μαθηματικά
Άντονι Καρμόνα

Ο **Άντονι Καρμόνα** (Anthony Thomas Aquinas Carmona,  ORTT, γεννήθηκε στις 7 Μαρτίου 1953) ήταν ο 5ος Πρόεδρος του Τρινιντάντ και Τομπάγκο από το 2013 ως το 2018. Προηγουμένως, υπήρξε ανώτατος δικαστής και υπηρέτησε ως δικαστής στο Διεθνές Ποινικό Δικαστήριο από το 2012 ως το 2013.

## Πρώτα χρόνια και εκπαίδευση
Γεννήθηκε στη Φαϊζαμπάντ στο νότιο Τρινιντάντ το 1953 και ήταν το μεγαλύτερο από τα 6 παιδιά του Ντένις Στίβεν Καρμόνα και της συζύγου του Μπάρμπαρα. Τέλειωσε το Σχολείο Πρωτοβάθμιας Εκπαίδευσης στη Σάντα Κλάρα και μετά το κολέγιο του Σαν Φερνάντο. Παρακολούθησε μαθήματα στο Πανεπιστήμιο των Δυτικών Ινδιών και στη Νομική Σχολή Χιού Γούντινγκ από το 1973 ως το 1983.

## Σταδιοδρομία
Μετά την αποφοίτησή του από τη νομική σχολή το 1983, εργάστηκε ως νομικός σύμβουλος του κράτους. Το 1989 έγινε ανώτερος κρατικός εισαγγελέας και το 2001 σύμβουλος εφετών (μέχρι το 2004) στο γραφείο του Εισαγγελέα του Διεθνούς Δικαστηρίου για την πρώην Γιουγκοσλαβία στη Χάγη κα στο Διεθνές Δικαστήριο των Εγκληματιών για τη Ρουάντα, στην Αρούσα.
### Ανώτατος δικαστικός
Το 2004 διορίστηκε δικαστικός στο Ανώτατο Δικαστήριο του Τρινιντάντ και Τομπάγκο. Στις 12 Δεκεμβρίου 2011, εξελέγη ως δικαστής του Διεθνούς Ποινικού Δικαστηρίου. Αναδείχθηκε νικητής της πρώτης ψηφοφορίας στη Συνέλευση των Εταίρων των Κρατών (Assembly of States Parties) λαμβάνοντας 72 επί συνόλου 104 ψήφων (απαιτούνταν 70 ψήφοι). Ο Καρμόνα ανέλαβε καθήκοντα στις 11 Μαρτίου 2012.

## Πρόεδρος
Στις 3 Φεβρουαρίου 2013 η τότε πρωθυπουργός, Κάμλα Περσάντ-Μπισεσάρ, ανακοίνωσε ότι το κυβερνών κόμμα θα πρότεινε τον Καρμόνα για να διαδεχθεί τον απερχόμενο πρόεδρο Μάξγουελ Ρίτσαρντς. Την επόμενη ημέρα ο Δρ. Κιθ Ρόουλι, αρχηγός του Εθνικού Κινήματος του Λαού (PNM), δήλωσε ότι το κόμμα του θα στήριζε την υποψηφιότητα του Καρμόνα. 

Ο Καρμόνα αποχώρησε από την προεδρία στις 19 Μαρτίου 2018 και τον διαδέχθηκε στο αξίωμα η Πόλα-Μέι Γουίκς.

## Παραπομπές


## Εξωτερικοί σύνδεσμοι
*

*

Κατηγορία:Πρόεδροι του Τρινιντάντ και Τομπάγκο
Κατηγορία:Τρινιντιανοί δικαστικοί
Δημήτριος Ι. Παπαμαστοράκης

Ο **Δημήτριος Παπαμαστοράκης**,  του Ιωάννη, (1866 - 1924) ήταν  Κρητικός γιατρός και  πολιτικός. 
## Βιογραφία
Γεννήθηκε στη Βιάννο.

Καταγόταν από οικογένεια αγωνιστών και πολιτικών. Ο πατέρας του, Ιωάννης Παπαμαστοράκης , ήταν αγωνιστής και σκοτώθηκε στην Ιεράπετρα σε μάχη του 1878. Ο αδερφός του ήταν ο πρωθυπουργός επί Κρητικής Πολιτείας, Γεώργιος Ι. Παπαμαστοράκης. Σύζυγός του ήταν η Μαρία Χατζάκη.

Απέκτησε 6 παιδιά: τον μετέπειτα βουλευτή, Ιωάννη, γιατρό και φαρμακοποιό, τον Νικόλαο, τη Χρυσάνθη, τον Γιώργο, τον Μανώλη και την Αθηνά.

Ο Δημήτριος Ι. Παπαμαστοράκης εξελέγη επανειλημμένα βουλευτής στο κοινοβούλιο της Κρητικής Πολιτείας τα έτη 1901, 1902, 1910 και 1911.

## Παραπομπές


Κατηγορία:Οικογένεια Παπαμαστοράκη
Γ΄ Εθνική ποδοσφαίρου ανδρών 2015-2016

Η  **Γ΄ Εθνική Κατηγορία περιόδου 2015-16** ήταν η 34η περίοδος της 3ης μεγαλύτερης βαθμίδας ποδοσφαίρου στην Ελλάδα από την επίσημη ίδρυσή της το 1982. Διεξάγεται με τη συμμετοχή 64 ομάδων που χωρίζονται σε 4 ομίλους με γεωγραφικά κριτήρια. Οι πρωταθλήτριες των τεσσάρων ομίλων προβιβάζονται στην Φούτμπολ Λιγκ , οι ομάδες από τη θέση 2 έως 9 παραμένουν στην κατηγορία και οι ομάδες από τη 10η και κάτω θέση υποβιβάζονται στα τοπικά πρωταθλήματα των ΕΠΣ. Οι ομάδες Ζακυνθιακός και Πανηλειακός αποσύρθηκαν πρίν την κλήρωση των ομίλων. Το πρωτάθλημα ξεκίνησε στις 27 Σεπτεμβρίου 2015 και ολοκληρώθηκε στις  22 και 23 Μαΐου 2016 με τους αγώνες της τελευταίας αγωνιστικής για τον 4ο όμιλο.

## 1ος Όμιλος
### Βαθμολογία

* 1Ο Π.Σ. Σέρρες αποσύρθηκε από το πρωτάθλημα την 1η Ιανουαρίου 2016. Επιβλήθηκε ποινή αφαίρεσης 6 βαθμών για την περίοδο 2015-16 και 6 βαθμών για την περίοδο 2016-17 από την Ελληνική Ποδοσφαιρική Ομοσπονδία.
* 2Στον Εθνικό Αλεξανδρούπολης επιβλήθηκε ποινή αφαίρεσης 2 βαθμών για την τρέχουσα περίοδο και 2 βαθμών για την επόμενη περίοδο 2016-17 από την Ελληνική Ποδοσφαιρική Ομοσπονδία.

## 2ος Όμιλος
### Βαθμολογία

* 1Στον Πιερικό επιβλήθηκε ποινή αφαίρεσης 6 βαθμών  από την Ελληνική Ποδοσφαιρική Ομοσπονδία , η ποινή αναιρέθηκε κι οι βαθμοί επεστράφηκαν μετά το τέλος του πρωταθλήματος.
* 2Στην Α.Ε. Φαρκαδόνας επιβλήθηκε ποινή αφαίρεσης 6 βαθμών  από την Ελληνική Ποδοσφαιρική Ομοσπονδία.
* 3Ο Φωκικός Άμφισσας αποσύρθηκε από το πρωτάθλημα την 1η Ιανουαρίου 2016. Επιβλήθηκε ποινή αφαίρεσης 6 βαθμών για την περίοδο 2015-16 και 6 βαθμών για την περίοδο 2016-17 από την Ελληνική Ποδοσφαιρική Ομοσπονδία.

## 3ος όμιλος
### Βαθμολογία

* 1Ο Ηρακλής Ψαχνών αποσύρθηκε από το πρωτάθλημα στις 19 Φεβρουαρίου 2016. Επιβλήθηκε ποινή αφαίρεσης 6 βαθμών για την περίοδο 2015-16 και 6 βαθμών για την περίοδο 2016-17 από την Ελληνική Ποδοσφαιρική Ομοσπονδία.

## 4ος όμιλος
### Βαθμολογία

* 1Στον Α.Ο. Γλυφάδας επιβλήθηκε ποινή αφαίρεσης 3 βαθμών από την Ελληνική Ποδοσφαιρική Ομοσπονδία.

## Σκόρερ
Με μαυρα γράμματα ο αρχισκόρερ.

*1ος όμιλος: 
*2ος όμιλος: **24 γκολ, Δημήτρης Γκούρτσας** (Αιγινιακός) 
*3ος όμιλος:  
*4ος όμιλος:

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Γ΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 2015–2016
Σακελλαρίου

Το ελληνικό επώνυμο **Σακελλαρίου** μπορεί να αναφέρεται σε κάποιο από τα παρακάτω πρόσωπα:

## Πρόσωπα
* Άκης Σακελλαρίου, ηθοποιός
* Αλέξανδρος Σακελλαρίου (1887-1982), ναύαρχος
* Βαγγέλης Σακελλαρίου (γενν. 1989), καλαθοσφαιριστής
* Θεοφάνης Σακελλαρίου, ζωγράφος και γλύπτης
* Ιωάννης Σακελλαρίου (γενν. 1940), μητροπολίτης
* Λευτέρης Σακελλαρίου (γενν. 1987), ποδοσφαιριστής
* Μιχαήλ Σακελλαρίου (1912-2014), ακαδημαϊκός
* Νείλος Σακελλαρίου  (1882-1955), πανεπιστημιακός
* Ρίτα Σακελλαρίου (1934-1999), λαϊκή τραγουδίστρια
* Χάρης Σακελλαρίου (1923-2007), συγγραφέας

## Δείτε επίσης
* Σακελλαρίου (αεροναυαγοσωστικό)
Γενικές εκλογές στο Τρινιντάντ και Τομπάγκο 2015

**Γενικές εκλογές** διεξήχθησαν στο Τρινιντάντ και Τομπάγκο στις 7 Σεπτεμβρίου 2015. Η ημερομηνία των εκλογών ανακοινώθηκε από την πρωθυπουργό Κάμλα Περσάντ-Μπισεσάρ στις 13 Ιουνίου 2015. Το αποτέλεσμα ήταν η νίκη για τον αντιπολιτευόμενο Εθνικό Κίνημα του Λαού, το οποίο συγκέντρωσε το 52% των ψήφων και κέρδισε 23 από τις συνολικά 41 έδρες στη Βουλή των Αντιπροσώπων.

## Πλαίσιο
Προτού διεξαχθούν οι εκλογές του 2015, είχαν γίνει 2 επαναληπτικές εκλογές στο Σεντ Τζόζεφ και στο Τσαγκουάνας Γουέστ, έπειτα από τις οποίες τις δύο έδρες κατέλαβαν το PNM και το Ανεξάρτητο Φιλελεύθερο Κόμμα (ILP) σντίστοιχα.

Συνολικά 127 υποψήφιοι από 17 διαφορετικά πολιτικά κόμματα έλαβαν μέρος στις εκλογές, με τους 5 να κατέρχονται ως ανεξάρτητοι. Το PNM ήταν το μοναδικό κόμμα που διεκδίκησε 41 έδρες.

Τα κόμματα UNC, NJAC, COP και TOP έλαβαν μέρος ξανά στις εκλογές με τη σημαία του PP και δεν κατέβασαν υποψηφίους το ένα εναντίον του άλλου.

## Εκλογικό σύστημα
Οι 41 αιρετοί βουλευτές εκλέγονται με το σύστημα ο νικητής τα παίρνει όλα σε μονοεδρικές εκλογικές περιφέρειες. Χρησιμοποιήθηκαν συνολικά 2.199 εκλογικά κέντρα.

## Αποτελέσματα
Το PNM συγκέντρωσε περισσότερες από τις μισές ψήφους στο σύνολο των εκλογικών περιφερειών, κερδίζοντας 23 από τις συνολικά 41 έδρες. Τα 4 κόμματα του συνασπισμού PP έλαβαν συνολικά το 46,6% των ψήφων και τις υπόλοιπες 18 έδρες.

## Παραπομπές


2015
Τρινιδαδ
Ανδρέας Μιχαλόπουλος (πολιτικός)

[250px|thumb|Αξιωματικοί του ελληνικού και του βρετανικού πολεμικού ναυτικού με τον αρχιεπίσκοπο Θυατείρων [Γερμανός Στρηνόπουλος|Γερμανό Στρηνόπουλο και τον υφυπουργό Τύπου (δεύτερος στα δεξιά του) Ανδρέα Μιχαλόπουλο στο κατάστρωμα του αντιτορπιλικού Πίνδος.]]
Ο **Ανδρέας Κ. Μιχαλόπουλος** (1897-1982) υπήρξε Έλληνας πολιτικός.

## Βιογραφικά στοιχεία
Διετέλεσε γραμματέας του Ελευθερίου Βενιζέλου κατά την περίοδο των διαπραγματεύσεων για την υπογραφή της συνθήκης της Λωζάνης. Υπήρξε πρόεδρος του Αγγλοελληνικού Συνδέσμου.

Επί κυβερνήσεως Ελευθερίου Βενιζέλου, διορίστηκε νομάρχης Δράμας & Καβάλας την 12.10.1920 (Φ.Ε.Κ. τεύχος Γ΄, 232/1920), θέση την οποία υπηρέτησε μέχρι την 9.11.1920 (Φ.Ε.Κ. τεύχος Γ΄, 25/1921). Διορίστηκε νομάρχης επίσης νομάρχης Κέρκυρας, διετέλεσε αντιπρόεδρος της Ελληνικής Εταιρείας Υδάτων (ΕΕΥ) και παρουσιαστής ραδιοφωνικών εκπομπών. Θεωρούνταν σημαντικός αγγλόφιλος παράγοντας πριν την Γερμανική εισβολή στην Ελλάδα επί δικτατορίας Ιωάννη Μεταξά. Αργότερα πήρε μέρος στην κυβέρνηση Τσουδερού ως υφυπουργός Τύπου και Πληροφοριών (24 Σεπτεμβρίου 1941-25 Μαΐου 1943). Διέμεινε κατά μεγάλο μέρος της ζωής του στο Ηνωμένο Βασίλειο και στις Ηνωμένες Πολιτείες.

## Παραπομπές


Κατηγορία:Έλληνες υφυπουργοί Τύπου και Πληροφοριών
Κατηγορία:Νομάρχες Κέρκυρας
Κατηγορία:Νομάρχες Δράμας
Κατηγορία:Νομάρχες Καβάλας
Πουλτσινέλα

right|thumb|374x374px|Ιταλικός Πουλτσινέλα
right|thumb|297x297px|''L'ivresse de Polichinelle'' (Η Αλκοολική δηλητηρίαση του Πουλτσινέλα) του Joseph Faverot (1894)
thumb|344x344px|Γαλλικός Πουλτσινέλα
**Πουλτσινέλα** (Pulcinella), είναι κλασικός χαρακτήρας που προέρχεται από την *[[Κομέντια ντελ άρτε]]* του 17ου αιώνα κι έγινε βασικός χαρακτήρας του Ναπολιτάνικου κουκλοθέατρου.

## Όνομα
Μια πιθανή θεωρία αντλεί το όνομά του από το υποκοριστικό του ιταλικού *pulcino* (*πουλάκι*), λόγω της μεγάλης του μύτης, σύμφωνα με τον μουσικό ιστορικό Φρανσεσκο Σαβεριο Κουάντριο, ή λόγω της τσιριχτής ένρινης φωνής και της "δειλής ανικανότητας" στην συμπεριφορά του, σύμφωνα με τον Τζουζέπε (Ιωσήφ) Μπαρέτι.

Σύμφωνα με μία άλλη εκδοχή, το όνομα Πουλτσινέλα προέρχεται από το όνομα του Πούτσιο Ντ'Ανιέλο, ενός αγρότη από την Acerra, ο οποίος απεικονίζεται σε έναν διάσημο πίνακα του Ανιμπάλε Καράτσι, και μάλιστα χαρακτηρίζεται από μεγάλη μύτη. Έχει επίσης προταθεί ότι η μορφή είναι μια καρικατούρα ενός ανθρώπου που πάσχει από μεγαλακρία.

## Χαρακτηριστικά
Ντυμένος πάντα στα λευκά με μια μαύρη μάσκα (ώστε να συμβιβάσει τις αντιθέσεις της ζωής και του θανάτου), ξεχωρίζει χάρη στη χαρακτηριστική φωνή του, οξεία και ζωηρή που παραγόταν από ένα εργαλείο (σαν παλλόμενη χορδή) και συνέβαλε στον έντονο ρυθμό της παράστασης. Ο Πουλτσινέλα, συχνά κουβαλάει μακαρόνια και μια ξύλινη κουτάλα. Σύμφωνα με τον Πιερ-Λουΐ Ντεκάρτ, παραδοσιακά, είναι ποταπός, μοχθηρός και πανούργος, και η κύρια άμυνά του είναι να παριστάνει τον χαζό ώστε να γνωρίζει τι συμβαίνει. Σε κάποιες εκδοχές, ο Πουλτσινέλα έχει έναν αδελφό, τον Κουκουρούκου.

## Παραπομπές


## Εξωτερικοί σύνδεσμοι
* Ιστοσελίδα της Κομέντια ντελ αρτε

Κατηγορία:Φανταστικοί χαρακτήρες
Πύλη του Τραϊανού

250px|thumb|Ερείπια του φρουρίου της Πύλης του Τραϊανού σήμερα.
Η **Πύλη του Τραϊανού** (, δηλ. Τραϊαόνι Βράτα) είναι ιστορικό ορεινό πέρασμα της Βουλγαρίας, κοντά στη επαρχιακή πόλη Ιχτιμάν. Πήρε την ονομασία του από τον Ρωμαίο αυτοκράτορα Τραϊανό, ο οποίος κατασκεύασε στη διάβαση αυτή φρούριο με την ονομασία *Stipon*, στα όρια των ρωμαϊκών επαρχιών της Θράκης και της Μακεδονίας. 

Η διάβαση είναι κυρίως γνωστή για τη μάχη που διαδραματίστηκε στις 17 Αυγούστου 986, μεταξύ του βυζαντινού στρατού με επικεφαλής τον αυτοκράτορα Βασίλειο Β´ και των βουλγαρικών στρατευμάτων υπό τον τσάρο Σαμουήλ. Η συντριπτική ήττα των Βυζαντινών ματαίωσε τα σχέδια ανακατάληψης των βουλγαρικών εδαφών.

Σήμερα μια ομώνυμη οδική σήραγγα του Θρακικού αυτοκινητοδρόμου διέρχεται σε κοντινή απόσταση από το φρούριο του Τραϊανού. Με την ίδια ονομασία ονομάζεται σήμερα ένα διάσελο στη γη του Γκράχαμ στην Ανταρκτική.

## Πηγές

* 
* 

Κατηγορία:Ορεινά περάσματα της Βουλγαρίας
Κατηγορία:Κάστρα στη Βουλγαρία
Θέμα Ποδανδού

Το **Θέμα Ποδανδού** ήταν διοικητική διαίρεση της Βυζαντινής Αυτοκρατορίας, μικρό συνοριακό Θέμα, που καταλάμβανε εδάφη της σημερινής Τουρκίας.

Η έδρα του βρισκόταν στο σημερινό Pozantı, κωμόπολη μεταξύ Αδάνων και Νίγδης. Ήταν μικρή πόλη με φρούριο γνωστό και ως "Κοπίδναδον" ή "Ποδενδός", διοικητικά ο στρατηγός του ήταν υφιστάμενος του Δούξ της Αντιόχειας. Αρχικά αποτελούσε μέρος, ίσως κλεισούρα, του Θέματος Καππαδοκίας και του Θέματος Σελευκείας. Αναφέρεται ο Τατούλης ως στρατηγός Ποδανδού.

Η Άννα Κομνηνή αναφέρει το Ποδανδόν, στην *Αλεξιάδα* σαν Θέμα και μία από τις περιοχές που αναγνώρισε ο βυζαντινός αυτοκράτορας υπό την εξουσία του Βαλδουίνου της Βουλώνης ως πρώην βυζαντινά εδάφη με την Συνθήκη της Δεαβόλεως το 1108.

## Παραπομπές


## Πηγές
* 

Κατηγορία:Θέματα της Βυζαντινής Αυτοκρατορίας
Αχιλλέας Παπαδημητρίου

Ο **Αχιλλέας Παπαδημητρίου** (γεννημένος στις 18 Αυγούστου 1980) είναι Έλληνας διεθνής πετοσφαιριστής. Έχει ύψος 1.85 μ. και αγωνίζεται στη θέση του λίμπερο.

## Καριέρα
Ο Αχιλλέας Παπαδημητρίου υπέγραψε το πρώτο του επαγγελματικό συμβόλαιο στον Κόροιβο Αμαλιάδας, στον οποίο παρέμεινε μέχρι την ηλικία των 20 ετών. Έπειτα, μετεγγράφη στον ΟΠΕ Ρεθύμνου, στον οποίο παρέμεινε για δύο χρόνια. Την τετραετία 2002-06 αγωνίστηκε με την τοπική ομάδα του Παγκρατίου, ενώ την περίοδο 2006-07 αγωνίστηκε με αυτήν του Πανελληνίου Γ.Σ.

Το 2007 πήρε μεταγραφή στον Ολυμπιακό Πειραιώς, στον οποίο παρέμεινε για δύο χρόνια κατακτώντας το εγχώριο νταμπλ. Την αμέσως επόμενη διετία αγωνίστηκε με τα χρώματα του Παναθηναϊκού, με τον οποίο κατέκτησε το Κύπελλο Ελλάδας του 2010.

Από το 2011 και μέχρι σήμερα, ο Αχιλλέας Παπαδημητρίου αγωνίζεται στο γαλλικό πρωτάθλημα. Με την ομάδα της Μποβέ αγωνίστηκε την τριετία 2011-2014, με την Καμπρέ την περίοδο 2014-2015 και με την Ναντ Ρεζέ από το 2015 μέχρι σήμερα.

## Διεθνείς συμμετοχές
Ο Αχιλλέας Παπαδημητρίου είναι διεθνής με την εθνική ομάδα πετοσφαίρισης από το 2005 έχοντας πραγματοποιήσει μέχρι στιγμής 81 συμμετοχές.

## Τίτλοι
* **1 [[Πρωτάθλημα Ελλάδας πετοσφαίρισης ανδρών|Πρωτάθλημα Ελλάδας]]:**
**2009
* **2 [[Κύπελλο Ελλάδας πετοσφαίρισης ανδρών|Κύπελλα Ελλάδας]]:**
**2009, 2010

## Ατομικές διακρίσεις
* Πρωτάθλημα Ελλάδας 2008-09: Κορυφαία επτάδα 

## Παραπομπές


## Εξωτερικοί σύνδεσμοι - Πηγές
* Το προφίλ του Παπαδημητρίου στο fivb.org
* Η καριέρα του Παπαδημητρίου στο cev.lu
* Αχιλλέας Παπαδημητρίου
* Achilleas Papadimitriou

Κατηγορία:Πετοσφαιριστές ΟΣΦΠ
Κατηγορία:Πετοσφαιριστές ΠΑΟ
Γιώργος Κουλιέρης

Ο **Γιώργος Κουλιέρης** (γεννημένος στις 1 Νοεμβρίου 1975) είναι Έλληνας παλαίμαχος πετοσφαιριστής και νυν προπονητής πετοσφαίρισης. Έχει ύψος 1,94 μ. και αγωνιζόταν στη θέση του λίμπερο.

## Καριέρα
Ο Γιώργος Κουλιέρης έκανε τα πρώτα του βήματα στο χώρο της πετοσφαίρισης στις ακαδημίες του Μεσσηνιακού, στις οποίες βρέθηκε από πολύ μικρή ηλικία. Στην ομάδα του Μεσσηνιακού παρέμεινε μέχρι το 1993, όταν και αποφάσισε να μεταπηδήσει στον Κτησιφώντα Παιανίας.

Την περίοδο 1994-95 αγωνίστηκε με τα χρώματα του Ιωνικού Νέας Φιλαδέλφειας, ενώ τη διετία 1995-97 αγωνίστηκε με τη φανέλα του Φιλία Ηλιουπόλεως. Το 1997 επέστρεψε στον Ιωνικό Νέας Φιλαδέλφειας, στον οποίο παρέμεινε για ένα χρόνο.

Το 1998 μετεγγράφηκε στον Πανελλήνιο, στον οποίο παρέμεινε για τρία χρόνια, ενώ την περίοδο 2001-02 αγωνίστηκε στην ομάδα του Α.Ο. Παγκρατίου. Το 2002 ανηφόρισε προς τη Θεσσαλονίκη για λογαριασμό του ΠΑΟΚ, στον οποίο παρέμεινε για δύο χρόνια, καθώς το 2004 επέστρεψε στον Πανελλήνιο.

Το 2005 μετεγγράφηκε στον Ολυμπιακό Πειραιώς στον οποίο παρέμεινε μέχρι το 2007 με εξαίρεση ένα σύντομο ενδιάμεσο πέρασμά του από την ΕΑ Πατρών. Το 2007 επέστρεψε για τρίτη φορά στην καριέρα του στον Πανελλήνιο, ενώ ένα χρόνο αργότερα ανηφόρισε ξανά προς τη Θεσσαλονίκη με προορισμό αυτήν τη φορά τον Ηρακλή.

Την περίοδο 2009-10 αγωνίστηκε με την ομάδα της ΑΕΚ, ενώ στη συνέχεια επέστρεψε για ακόμα μια φορά στον Πανελλήνιο.

Επόμενος σταθμός στην καριέρα του Κουλιέρη ήταν ο ΑΟ Καλαμάτας 1980, ενώ την περίοδο 2014-15 αγωνίστηκε με την έταιρη ομάδα της Καλαμάτας, τον τοπικό Ακρίτα, ο οποίος έμελλε να αποτελέσει και τον τελευταίο σταθμό της επαγγελματικής του καριέρας.

## Μπιτς Βόλεϊ
Ο Γιώργος Κουλιέρης έχει αγωνιστεί σε αρκετά πανελλήνια πρωταθλήματα μπιτ βόλεϊ, ενώ έχει καταφέρει να κατακτήσει αυτό της περιόδου 2003-04.

## Προπονητική καριέρα
Η πρώτη απόπειρα του Κουλιέρη να αναλάβει πόστο προπονητή σε ομάδα ήταν το 2013 όταν ανέλαβε την ανδρική ομάδα του ΑΟ Καλαμάτας 1980. Ωστόσο, τον Σεπτέμβριο του ίδιου έτους η συνεργασία διακόπηκε. Σήμερα, ο Γιώργος Κουλιέρης εργάζεται ως α' προπονητής στην ανδρική ομάδα του Ακρίτα Καλαμάτας.

## Τίτλοι
* 1 Πανελλήνιο Πρωτάθλημα Μπιτς Βόλεϊ: 2004

## Πηγές
* Το βιογραφικό του Κουλιέρη
* Στα ερυθρόλευκα ο Κουλιέρης
* Παίκτης του Πανελληνίου για την περίοδο 2010-11 ο Κουλιέρης
* Παρελθόν από το πάγκο της Καλαμάτας ο Κουλιέρης
* Στον Ακρίτα Καλαμάτας ο Κουλιέρης
* Προπονητής στον Ακρίτα ο Κουλιέρης

Κατηγορία:Πετοσφαιριστές ΟΣΦΠ
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές ΑΕΚ
Κατηγορία:Πετοσφαιριστές Ηρακλή Θεσσαλονίκης
Κατηγορία:Πετοσφαιριστές Ε.Α. Πατρών
Γιώργος Παπάζογλου

Ο **Γιώργος Παπάζογλου** (γεννημένος στις 27 Ιουνίου 1973) είναι Έλληνας παλαίμαχος διεθνής πετοσφαιριστής. Έχει ύψος 201εκ και αγωνιζόταν στη θέση του κεντρικού.

## Καριέρα
Ο Γιώργος Παπάζογλου υπέγραψε το πρώτο του επαγγελματικό συμβόλαιο με την ομάδα της Ορεστιάδας, στην οποία παρέμεινε για αρκετά χρόνια και συγκεκριμένα μέχρι το 2005. 

Το 2005 αποφάσισε να κάνει το μεγάλο βήμα στην καριέρα του και να μεταγραφεί στον Ολυμπιακό Πειραιώς, ο οποίος λίγο καιρό νωρίτερα είχε κατακτήσει το Κύπελλο Κυπελλούχων. Στην ομάδα του Πειραιά παρέμεινε για ένα χρόνο καθώς το 2006 μετεγγράφη στον Γ.Σ. Λαμίας, στον οποία παρέμεινε για δύο χρόνια.

Την περίοδο 2008-09 αγωνίστηκε με την Ε.Α. Πατρών, ενώ την αμέσως επόμενη περίοδο αγωνίστηκε με τη φανέλα του Πανελληνίου Γ.Σ.

Το 2010 επέστρεψε στον Ολυμπιακό για δεύτερη φορά στην καριέρα του, στον οποίο παρέμεινε επίσης για ένα χρόνο κατακτώντας το εγχώριο τρεμπλ (Σούπερ Καπ, Πρωτάθλημα και Κύπελλο Ελλάδας).

Το 2011 μετεγγράφη στον Εθνικό Αλεξανδρούπολης στον οποίο παρέμεινε μέχρι το τέλος της αγωνιστικής περιόδου 2014-15, όταν και αποφάσισε να τερματίσει την πολυετή επαγγελματική του καριέρα σε ηλικία 42 ετών.

## Διεθνείς συμμετοχές
Ο Γιώργος Παπάζογλου πραγματοποίησε με το εθνόσημο κατά τη διάρκεια της καριέρας του 38 συμμετοχές.

## Τίτλοι
* 1 Σούπερ Καπ Ελλάδας: 2010
* 1 Πρωτάθλημα Ελλάδας: 2011
* 1 Κύπελλο Ελλάδας: 2011

## Πηγές
* Η καριέρα του Γιώργου Παπάζογλου

Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Εθνικού Αλεξανδρούπολης
Κατηγορία:Πετοσφαιριστές Ε.Α. Πατρών
Δημήτρης Ράπτης

Ο **Δημήτρης Ράπτης** (γεννημένος στις 26 Σεπτεμβρίου 1994) είναι Έλληνας επαγγελματίας πετοσφαιριστής. Έχει ύψος 192εκ και αγωνίζεται στη θέση του πασαδόρου.

## Καριέρα
Γεννημένος στην Αλεξανδρούπολη, ο Δημήτρης Ράπτης ξεκίνησε το βόλει από πολύ μικρή ηλικία στις ακαδημίες της Ορεστιάδας, στις οποίες παρέμεινε μέχρι το 2009.

Ήταν τότε που αποφάσισε να κάνει το μεγάλο βήμα στην καριέρα του και να μεταγραφεί στον Ολυμπιακό Πειραιώς, με τη φανέλα του οποίου αγωνίστηκε στα πρωταθλήματα ΕΣΠΕΔΑ Παίδων αλλά και Εφήβων, κατακτώντας μάλιστα πολλούς τίτλους. 

Το 2013 αποφάσισε να αφήσει τον Πειραιά και να μεταβεί στην Αργυρούπολη προκειμένου να μεταγραφεί στην τοπική ομάδα. Με την ομάδα της Αργυούπολης έφτασε μια ανάσα από την άνοδο στην Α1 Εθνική Κατηγορία, ωστόσο η ομάδα του δεν κατάφερε τελικά να πανηγυρίσει την άνοδο.Tον Σεπτέμβριο του 2014 ο Δημήτρης Ράπτης αγωνίστηκε στο πρωτάθλημα της Β’ Εθνικής (ΕΣΠΕΘΡ) με τη φανέλα της Νέας Βύσσας.Την Σεζόν 2016-2017 αγωνίστικε ως πασσαδόρος στην Α1 Εθνική κατηγορία με την ομάδα του Α.Ο.ΟΡΕΣΤΙΑΔΑΣ.Την Σεζόν 2017-2018 πείρε μετεγραφή στον Ροδιών Άθλησις.Την σεζόν 2018-2019 επέστρεψε στην Ορεστιάδα αυτή τη φορά στην ομάδα του Άθλου Ορεστιάδας οπου και πανηγύρισε την άνοδο στην Α1 την σεζόν 2021-2022 
* 3 Πρωταθλήματα ΕΣΠΕΔΑ Εφήβων: 2011, 2012, 2013
* 3 ΕΣΠΕΔΑ Παίδων: 2009, 2010, 2011
* 2 Αργυρές θέσεις Πανελλήνιο Εφήβων
* 2 Χάλκινες θέσεις Πανελλήνιο Εφήβων
* 1 Αργυρή Θέση Πανελλήνιο Παίδων
* 2 Χάλκινες Θέσεις Πανελλήνιο Παίδων 
* 1 βράβευση καλύτερου πασσαδόρου ΕΣΠΕΔΑ

## Πηγές
* Το βιογραφικό του Δημήτρη Ράπτη

Κατηγορία:Πετοσφαιριστές ΟΣΦΠ
Θεόδωρος Μποζίδης

Ο **Θεόδωρος Μποζίδης** (γεννημένος στις 8 Απριλίου 1973) είναι Έλληνας επαγγελματίας πετοσφαιριστής. Έχει ύψος 196εκ και αγωνίζεται στη θέση του πασαδόρου.

## Καριέρα
Γεννημένος στην Ορεστιάδα, ο Μποζίδης έκανε τα πρώτα του βήματα στην τοπική ομάδα της γενέτειράς του, στην οποία παρέμεινε μέχρι το 2001. 

Το 2001 αποφάσισε να συνεχίσει την καριέρα του στον Ηρακλή Θεσσαλονίκης, στον οποία παρέμεινε για τρία χρόνια. Την περίοδο 2004-05 αγωνίστηκε με την τοπική ομάδα της Νίκαιας, ενώ το 2005 επέστρεψε στην Ορεστιάδα για ένα χρόνο.

Την περίοδο 2006-07 αγωνίστηκε με τα χρώματα του Ολυμπιακού Πειραιώς, ενώ τη διετία 2007-09 αγωνίστηκε στην Ιταλική Βίμπο Βαλέντια.

Το 2009 επέστρεψε στην Ελλάδα για λογαριασμό του ΠΑΟΚ, από τον οποίο ωστόσο αποτέλεσε παρελθόν λίγους μήνες αργότερα. Τη διετία 2010-12 αγωνίστηκε αρχικά με την ομάδα του Απόλλωνα Καλαμαριάς (2010-11) κι έπειτα με αυτήν του Ηρακλή (2011-12) για δεύτερη φορά στην καριέρα του, κατακτώντας μάλιστα το εγχώριο νταμπλ του 2012.

Επόμενος σταθμός της καριέρας του ήταν η ΜΕΝΤ, ωστόσο το 2014 αποφάσισε να επιστρέψει για τρίτη φορά στον Ηρακλή. Από το καλοκαίρι του 2015 και μέχρι σήμερα, ο Μποζίδης αγωνίζεται στην ομάδα του Νέστορα Θεσσαλονίκης.

## Διεθνείς συμμετοχές
Ο Μποζίδης ήταν διεθνής με την εθνική ομάδα πετοσφαίρισης για αρκετά χρόνια πραγματοποιώντας περισσότερες από 100 συμμετοχές.

## Τίτλοι
* **2 [[Πρωτάθλημα Ελλάδας πετοσφαίρισης ανδρών|Πρωταθλήματα Ελλάδας]]:**
** 2002, 2012
* **3 [[Κύπελλο Ελλάδας πετοσφαίρισης ανδρών|Κύπελλα Ελλάδας]]:**
** 2002, 2004, 2012

## Πηγές
* Παίκτης της Βίμπο Βαλέντια ο Μποζίδης
* Παρελθόν από τον ΠΑΟΚ ο Μποζίδης 
* Τρίτη επιστροφή Μποζίδη φορά στον Ηρακλή 
* Στο Νέστορα Θεσσαλονίκης ο Μποζίδης
* Στο Νέστορα Θεσσαλονίκης ο Θεόδωρος Μποζίδης
* Θεόδωρος Μποζίδης 

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές Ηρακλή Θεσσαλονίκης